4-MA’RUZA
Rezonator va ularning turlari. Optik rezonatorlar. Rezonatorning aslligi va yo’qotish koeffisiyenti.
     Tashqi kuch ta’sirida amplitudasi maksimumga erishadigan aniq, chastotali tebranishni hosil qiladigan ma’lum shaklga ega bo’lgan sistemaga rezonator deyiladi. Misol tariqasida tebranish konturini, tovush rezonatorini, hajmiy rezonator ni (O’YuCh diapazondagi) va optik rezonatorlarni ko’rsatish mumkin.

     Lazer asbobining rezonatori optik rezonatordir. Sababi: birinchidan, optikada ma’lum bo’lgan optik asboblarning rezonator vazifasini bajarishi bo’lsa, ikkinchidan, lazer nurining chastotasi optik nurlanish diapazonida joylashgandir. Optik rezonatorning boshqa turdagi rezonatorlardan ikkita muhim farqi mavjud. a) Optik rezona​torning yon tomonlari ochiq, shu sababli u ochiq optik rezonatordir. Ochiq optik rezonatorning yon tomonlaridan damlash energiyasini (rezonatorga) kiritish mumkin. b) Optik rezona​torning hajmi yorug’likning to’lqin uzunligidan birmuncha kattadir (V >> λ3).

     Optik rezonator ko’pincha ikkita yoki bir nechta ko’zgular to’plamidan tashkil topgan bo’lib, tuzilishi jihatidan bir nechta ko’rinishda bo’ladi:

—yassi parallel ko’zgulardan tashkil topgan Fabri-Pero rezonatori;

—sferik ko’zgulardan tashkil topgan, umumiy markazga ega bo’lgan konsentrik rezonator;

—sferik ko’zgulardan tashkil topgan va sferik ko’zgular umumiy fokusga ega bo’lgan fokusdosh rezonator;

—bir ko’zgusi yassi va ikkinchisi sferik bo’lgan rezona​tor;

—sferik ko’zgulardan tashkil topgan va qabariq ko’zgu to​monlari qarama-qarshi o’rnatilgan turg’un bo’lmagan rezo​nator.

13-rasmda yuqorida keltirilgan rezonatorlarning optik sxemalari tasvirlangan. 

13-rasm. Ochiq, optik rezonator-larning sxematik ko’rinishlari. a) yas​si ko’zgulardan tuzilgan Fabri-Pero interferrometri turidagi rezona​torb) sferik ko’zgulardan tuzilgan fokusdosh rezonator,v) konsentrik rezonator,g) umumiy fokusga ega bo’lgan turg’unmas rezonator.

Shu rezonatorlardan Fabri-Pero interferometri tipidagi ochiq rezonatorni batafsil ravishda qarab chiqamiz.
     Ikkita yassi, o’zaro parallel va bir-biridan L masofada joylashgan ko’zgular Fabri-Pero rezonatorini hosil qiladi. Umuman bunday asbobni optika kursida Fabri-Pero in​terferometri yoki Fabri-Pero etaloni deb ataladi. Fabri-Pero etaloni lazerlar fizikasida passiv optik rezonator nomi bilan yuritiladi. Aniqroq qilib aytganda, agar Fabri-Pero etalonining ko’zgulari oralig’ida aktiv modda bo’lmasa, u passiv va ko’zgular oralig’ida aktiv modda joylashgan bo’lsa,   u holda aktiv rezonator deyiladi.

     Rezonator ko’zgulari o’zlariga tushgan elektromagnit to’lqinlarni iziga qaytarib, qarama-qarshi tomonga yugurtirib ikki ko’zgu oralig’ida turg’un to’lqinni hosil qiladi. 

     14-a rasmda passiv rezonatorning optik sxemasi keltirilgan bo’lib, u elektromagnit to’lqinlarni chap va o’ng tomonlarga yugurtiruvchi tebratish sistemasi kabi ifodalangan. 14-b rasmda aktiv rezonatorning sxemasi tasvirlangan. Rezonator ko’zgulari va aktiv modda markazidan o’tuvchi to’g’ri chiziqqa rezonatorning optik o’qi deyiladi.

14- rasm. a) Fabri-Pero in-terferrometri turidagi passiv rezonatortorlarning elek-tromagnit yorug’lik to’lqin-larini tebranishi sxematik ko’rsatilgan. Ko’zgular shakli doiraviy yoki to’rt burchakli  bo’lishi mumkin. L – rezonator uzunligi, a – rezonator tomonlari, K1, K2 – ko’zgular, x,y,z – koordinata o’qlari,  z – rezonator o’qi, E – elektromagnit to’lqinlar.b) Aktivrezonatorlarning sxematik tuzilishi A.M. – aktiv modda.

     Aktiv rezonatorning vazifasi ko’zgularga tik tushgan yorug’lik to’lqinini iziga qay​tarib, aktiv modda orqali o’tkazib, yorug’likning kuchayishini ta’minlashdir. Shuning uchun aktiv rezonatorni musbat teskari bog’lanishni ta’minlovchi sistema deb ham qabul qilingan. Ak​tiv moddadan chiqqan yorug’likni qaytarib yana aktiv moddaga kiritish va yorug’likning aktiv moddadan o’tishida kuchayishi musbat teskari aloqa deyiladi.

Demak, rezonatorni tebranish konturi va musbat teskari aloqani ta’minlovchi deb qarash ham mumkindir.

     Agar rezonator bo’lmasa, aktiv modda elektromagnit yorug’lik to’lqinini kuchaytiruvchi bo’lib xizmat qiladi, xolos. Rezonatorsiz lazer nurlanishni hosil qilib bo’lmaydi. Optik kvant generator (lazer) asbobini ishlashi uchun Fabri-Pero rezonatori oralig’iga aktiv moddaning joylanishi shart va zarurdir.

Avvalo passiv Fabri-Pero rezonatorini qarab chiqamiz. Rezonator ko’zgularining shakli doiraviy bo’lmasdan, to’rt burchak shaklida va tomonlari a ga teng, ko’zgular orasidagi masofa L ga teng deb qaraymiz. Har qanday rezonator tebra​nish konturi bo’lgani sababli, u xususiy tebranish chastotasiga ega. Rezonatordagi interferensiyalanuvchi yorug’likning to’lqin uzunligiga ko’ra tebranish turlari (modalar) hosil bo’ladi. Rezonator ko’zgulari oralig’ida hosil bo’lgan har bir turg’un to’lqin rezonatorning xususiy moddasini (tebranish turini) hosil qiladi. Rezonatorning modasi ko’zgular oralig’ida uyg’ongan turg’un to’lqindir.
Rezonatorning ko’zgulariga perpendikulyar ravishda yorug’lik to’lqini kelib tushganda, yorug’lik to’lqini ko’zgulardan qaytib turg’un to’lqinni hosil qiladi. Yorug’likning to’lqin uzunligi o’zgarishiga qarab turg’un to’lqinlarniig turlari ham har xil, ya’ni har xil moddalar hosil bo’ladi. O’sha moddalar Fabri-Pero rezonatorining xususiy chastotalaridir. 15-rasmda rezonator modalari sxematik ravishda ko’rsatilgan. 

15- rasm. Fabri-Pero rezonatori-ning tebranish turlari modalari: a) rezonator ko’zgulari orasidagi bitta aksial bo’ylama moda uyeongan. b) rezonator ko’zgulari oralig’ida uchta moda uyg’ongan

     Har qanday turg’un to’lqinning tuguni ko’zgu yuzasida joylashadi va har bir moda ko’zgular oralig’ida yarim to’lqin uzunligining (λ/2) butun sonlarini joylashtiradi. Rezonator ko’zgulari orasidagi turg’un to’lqinga bo’ylama yoki aksial moda deyiladi. Aksial modaning elektromagnit konfigurasiyasi ko’zgularning yuzasida joyla​shadi. Elektromagnit maydon konfigurasiyasi rezonatorning ko’ndalang modasini tashkil qiladi. Xullas, rezonator ak​sial (bo’ylama) va ko’ndalang  modalarga   egadir.   

     Rezonator modasi ko’ndalang elektromagnit to’lqinidan iborat bo’lgani uchun, u TEMmnq deb belgilanadi. m, n – butun sonlar va kun​dalang modalarning indeksi deb ataladi. m, n = 0, 1, 2... qiymatlarni oladi, q esa aksial moda indeksini ifodalaydi. Uning son qiymati ko’zgular oralig’idagi turg’un to’lqinning yarim to’lqin sonlarini ifodalaydi.  Rezonator ko’zgula​ri o’zaro qat’iy parallel o’rnatilganda (rezonator yustirovka qilinganda) markazii doiraviy dog’ ko’zguning yuzasida paydo bo’ladi (rezonatordan chiqib tarqalayotgan lazer nurining dastasi naydek yo’nalishga ega bo’ladi). O’sha dog’ ko’ndalang mod​da bo’lib, uning indeksi m, n = 0 va rezonatorda faqat aksial moda mavjud bo’ladi Rezonatorning aksial modasi TEM001, deb belgilanadi. Agar rezonatorning yustirovkasi buzilsa, har xil shakldagi   ko’ndalang  modalar   paydo   bo’ladi.

Rezonator modalarining   uyg’onish   sharti quyidagi formula bilan ifodalanadi:

v—rezonatorning xususiy chastotasi, λ–lazer nurlanishining to’lqin uzunligi. Bo’ylama moda chastotasi va spektral oralig’i (aksial modalarning   spektral oralig’i) quyidagicha ifodalanadi:

Ikkita qo’shni ko’ndalang modalarning  spektral oralig’i  esa quyidagicha aniqlanadi:

V – hajmda va ∆v – spektral oralig’ida joylashgan rezonator modalarining soni M teng:

16-rasm. Fabri-Pero rezonatorining  spektri, rezonansli chastotalari.
a) Optik rezona-torning har bir aksial bo’ylama tebranish turi ikki xil ko’ndalang moda indekslari bilan qurshalgan bo’ladi. b) Bo’ylama  moda shakli va moddalar orasidagi chastotalar farqi

Rezonator modalarini sxematik ravishda ko’rsatish mumkin (16-rasmga qarang). (1.5.4) va (1.5.5) formulalarni qo’ydagi ko’rinishda yozish mumkin:

NF – bir ko’zgu markazidan turib ikkinchi ko’zgu yuzasida  ko’zatilayotgan Frenel zonalar sonini (optik rezonatorlar nazariyasida katta ahamiyatga ega) ifodalaydi. Keng tarqalgan optik rezonatorlar uchun NF>>1. Odatda δvaks qiymati 0,01 sm-1 bo’lsa, δvkun esa 0,001 yoki 0,0001sm-1 ga teng. Shuning uchun ko’ndalang modalarning spektrini kuzatish ancha qiyin.

     Xulosa qilganda, ko’ndalang modalar lazer nurining tarqalish yo’nalishini ifodalasa, aksial modalar nurlanishning spektral tarkibini ifodalaydi.

Rezonatorning aslligi va yo’qotish koeffisiyenti. 

     Endi rezonatorning eng muhim parametrlari hisoblangan uning asilligi va yo’qotish koeffisentlari ustida to’xtalamiz.

     Optik rezonatorlarning ko’zgulari o’zaro qat’iy   parallel o’rnatilsa va ko’zgularning qaytarish koeffisiyenti katta bo’lsa rezonatorning aslligi katta bo’ladi.   Ko’zgullar oralig’ida uyg’ongan yorug’lik  to’lqini   chap   va   o’ng  tomonga   yugurib,   o’zoq vaqt davomida yashaydi. Rezonator ko’zgulari oralig’idagi turg’un to’lqin uzoq, vaqt davomida mavjud  bo’ladi.   Agar ko’zgu​larning  qaytarish  koeffisiyenti   kichik bo’lsa,  yorug’lik to’lqinining bir qismi qaytishda rezonatordan  tashqariga chiqib yo’qoladi va generasiyada ishtirok etmaydi. Ko’zgularning o’za​ro paralleligi bo’zilsa, rezonatordagi   yorug’lik to’lqinining ko’zgulardan takroran qaytishi tufayli yorug’lik rezonatordan chiqib yo’qoladi. Bu ikki   xil  hodisa rezonatorning  aslligini kamaytiradi. Aktiv moddaning o’ziga tushgan yorug’likni sochishi, yutishi va rezonator ko’zgularining yorug’likni yutishi kabi   jarayonlar  rezonator  aslligini   kamaytirishi   mumkin, lekin bu jarayonlar kam ulushni tashkil etadi.

     Har qanday rezonatorni tebranish sistemasi deb qarash mumkin va tebranish sistemasida elektromagnit to’lqinlar energiyasi to’planadi. Rezonatorning to’plangan energiyani saqlash qobiliyati asllik degan Q kattalik orqali harakterlanadi. Rezonatordagi elektromagnit to’lqinning ko’p martalab tebranishi va tebranishning uzoq vaqt saqlanish qobiliyatlari asllik tushunchasini hosil qiladi. Rezonatorning aslligi universal kattalik bo’lib, u quyidagicha ta’riflanadi. Rezonatorda to’plangan energiyaning rezonatorning bir to’la tebranishida yo’qolgan energiyaga nisbati va u nisbatning 2π ga ko’paytmasi rezonator aslligi deyiladi.

     Lekin ko’pincha optik rezonatorning aslligi deganda, re​zonans nurlanish chastotasining spektral kenglikka nisbati tushuniladi:

Misol uchun yoqut lazeri rezonatorining aslligini hisoblash mumkin λ=694,3nm, v0=4,3∙l014Gs, δvaks=3∙1010Gs, Q=1,4∙106. Agar dYe vaqt davomida rezonatordan tashqariga chiqib ketib yo’qoladigai yorug’lik energiyasini dε, rezonator ichida (ko’zgular orasida) to’plangan energiyani Ye, rezonator ko’zgularining umumiy qaytarish koeffisiyentini R va ko’zgu​lar orasidagi masofa L ni nazarda tutsak, rezonatordan chiqib ketayotgan energiya quyidagicha ifodalanadi:

 (1.6 3) formulani integrallab rezonatordagi energiyaning kamayishi topiladi:

Rezonator aslligining ta’rifga ko’ra Q ni topamiz:

ω0=2πv0 – nurlanishning rezonans chastotasi, dE/dt–rezonator​dan chiqib yo’qolayotgan yorug’likning quvvati. Rezonator asl​ligining analitik ko’rinishi:


[image: image19.wmf])

1

(

2

)

1

(

R

L

R

c

L

Q

-

=

-

=

l

p

w

.                                  (1.6.6)

Demak, rezonator aslligi ko’zgularning qaytarish koeffi​siyentiga bog’liq ravishda o’zgaradi. Agar R1∙R2=R=1 bo’lsa, rezonator aslligi cheksizlikga intiladi. Rezonator asl​ligi yo’qotish koeffisiyentiga bog’liq ravishda o’zgaradi.

     Umumiy holda yo’qotish koeffisiyenti rezonator ko’zgula​ri orasida hosil bo’lgan yorug’lik fotonining genera​siyada ishtirok etmasdan yo’qolishini xarakterlaydigan kattalikdir. Aktiv moddada majburiy nurlanish tufayln hosil bo’lgan fotonlarning bir qismi quyidagi sabablarga ko’ra generasiyada ishtirok etmasdan yo’qolishi mumkin:

a)
rezonatorda paydo bo’lgan  yorug’lik  ko’zgularining chetlaridan difraksiyaga uchrab,  rezonatordan chiqib ketishi va yo’qolishi;

b)
rezonator  ko’zgulari  majburiy nurlanishning bir qismini yutishi mumkin;

v)
rezonator ko’zgulari majburiy nurlanishning bir qismini o’tkazib yuborib yo’qotishi mumkin;

g)
aktiv modda   generasiya   chastotasiga   mos kelgan majbu​riy nurlanishni yutishi va sochib yo’qotishi mumkin.

     Umumiy holda o’sha yo’qotish koeffisiyentini γ(v) orqali belgilaymiz va u yorug’lik chastotasiga bog’liq ravishda o’zgaradi. Vaqt birligida rezonatordagi fotonlarning nisbiy kamayishini ifodalaydigan kattalikka yo’qotish koeffisiyenti deyiladi va u quyidagi formula bilan ifodalanadi:

∆tF – fotonning rezonatorda yashash vaqti

L=q(λ/2) – rezonator uzunligi, q – musbat butun son, nF - nXF=∆nF – rezonator uzunlik birligiga to’g’ri kelgan fo​tonlar sonining o’zgarishi, nF–rezonator uzunlik birligiga to’g’ri kelgan fotonlarning to’liq soni, nXF – rezonatordan chiqib yo’qolgan fotonlar soni, s – yorug’likning bo’shliqdagi tezligi. 17- rasmda sxematik ravishda rezonator oralig’idagi fotonlar va rezonatordan chiqib yo’qoladigan fotonlar tasvirlangandir.
     Yo’qotish koeffisiyenti quyidagi birliklarda o’lchanadi:

     Rezonatorda mavjud bo’lgan boshqa tipdagi ichki yo’qotish koeffisiyentlari, aktiv moddada lazer nurining yutilishi, sochilishi va rezonator chetidan difraksiya bilan aniqlanadi. Generasiya nurlanishining aktiv moddada yutilishi (uyg’ongan atomlarning yuqori energetik sathlarga ko’chishi) tufayli ge​nerasiya nurlanishining kamayishi mumkin. Shuningdek aktiv moddadagi nojinsliliklaridan va kristallning defektlaridan lazer nurlari sochilib rezonatordan chiqib yuqolishi ham mumkin. O’sha aktiv modda bilan bog’langan ichki yo’qotish ko​effisiyenti: γi(v) = 5∙10-2
[image: image27.wmf]!- 2∙10-2sm-1 ni tashkil etadi. Difraksiya tufayli mavjud bo’lgan yo’qotish koeffisiyenti esa γd(v)=10-4∙10-3sm-1 ni tashkil etadi. Shu xildagi yo’qotish 'koeffisiyentlari rezonator ko’zgulari o’tkazishi bilan bog’langan yo’qotish koeffisiyentiga nisbatan juda ham kichikdir. 

     Rezonator ko’zgularining qaytarish koeffisiyenti bilan bog’langan yo’qotish koeffisiyentini aniqlab baholaymiz. Buning uchun rezonatordagi fotonlarning chiziqli zichligi nF har safar ko’zgulardan qaytganda nXF= nF– ∆nF = nFR qismini yo’qotadi. O’shanga ko’ra yozish mumkin:

Bu yerda R – ko’zgularning qaytarish koeffisiyenti (R=R1R2). Fotonlarning rezonator uzunligini bir marta to’liq o’tishida yo’qolishi (1.6.7), (1.6.8) va (1.6.11) formulalarga ko’ra quyidagicha ifodalanadi:

Aktiv moddaning sindirish ko’rsatkichini hisobga olsak, yo’qotish koeffisiyenti quyidagi ko’rinishda bo’ladi:

Demak, yo’qotish koeffisiyenti ko’zgularning qaytarish koeffisiyentiga bog’liq. Qaytarish koeffisiyenti R birga intilsa, yo’qotish koeffisiyenti nolga intiladi, fotonlar rezonatorni tashlab tashqariga chiqmaydi. Odatda rezonator ko’zgularining biri yorug’likni qisman qaytaruvchi va yorug’likni qisman o’zi orqali o’tkazuvchan qilib tayyorlanadi. Yorug’likni qisman o’tkazuvchi ko’zgu orqali lazer nurlanishi tashqariga chiqadi va tarqaladi. Bir tomondan o’sha ko’zguning foydali xususiyati va ikkinchidan generasiya boshlanmasdanoq rezonatorda paydo bo’lgan moda fotonlarini o’zi orqali chiqarib yo’qotishi generasiyaning quyi chegarasini oshiradi. Ikkinchi xususiyati yo’qotish koeffisiyentini oshiradi. Yo’qotish koeffisiyenti barcha aksial modalar   uchun  bir xil miqdorda bo’ladi.

Fotonning rezonatorda yashash vaqti ∆tF  yo’qotish koeffisiyentiga quyidagicha bog’liq:

Rezonatorning aslligi yo’qotish koeffisiyentiga teskari proporsional, ya’ni 

Rezonator  spektrining  kengligi   δv   rezonator   aslligiga   va yo’qotish koeffisiyentiga bog’liq, ya’ni

Rezonans chastotalar farqini (δv) fotonning rezonatorda yashash vaqti bilan ∆tF ifodalash mumkin:

Bundan ko’rinadiki, qisqa muddatli generasiyaning spektri keng bo’ladi. Shuni ham aytish lozimki, rezonatorning qaytarish koeffisiyenti bilan bog’langan yo’qotish koeffisiyentidan tashqari rezonator ko’zgularining chetlaridan yorug’likning difraksiyasi tufayli mavjud bo’lgan difraksion yo’qotish koeffisiyenti ham mavjuddir. Rezonatorning optik o’qi bo’ylab tarqalayotgan yassi to’lqin ko’zgularning biridan qaytganda konus hosil qilib tarqaladi va tarqalish burchagi φ=λ/a bo’ladi. Shu φ burchak kattalashib borgan sari lazer nurining katta qismi ko’zgular chetlaridan difraksiyalanib, rezonztorlan chiqib yo’qoladi. Rezonatordan chiqib yo’qolgan lazer nuriniig nisbiy qiymati 

 kattalik bilan aniqlanadi. Shu kattalikning kvadrati lazer nurining difrak​sion yo’qotish koeffisiyentini ifodalaydi:

NF –Frenel zonalarining soni.

     Shunday qilib, Frenel zonalari soni rezonatorning aslligini ifodalovchi asosiy kattaliklardan biridir.

     Lazer nurlanishi generasiyasining paydo bo’lishi kuchayish koeffisiyenti G(v) va yo’qotish koeffisiyenti γ(v) ning quyidagi munosabati bilan aniqlanadi:

G(v)≥γ(v).
                                      (1.6.22)

Koeffisiyentlar   o’zaro   tenglashgan   holatni   generasiyaning quyi chegarasi yoki ostonasi deyiladi:

G(v) = γ(v).
                              (1.6.23)

(1.2.11) va (1.6.12) formulalarga asosan  (1.6.23)  tenglikni quyidagicha yozish mumkin:

Generasiyaning quyi chegarasi lazer nurlanishining boshlanishini ifodalaydi. Chaqmoq lampasining G(v)=γ(v) tenglikni hosil qilgan energiya qiymatiga damlash energiyasining osto​nasi yoki damlash ostonasi deyiladi Ma’lumki, chaqmoq lampasi moddada inversiya ko’chganlikni hosil qiladi. (1.6.24) formuladan N2–N1 inversiya ko’chganlikning generasiya ostonasiga teng qiymati aniqlanadi:

Nn/l –aktiv moda uzunligiga to’g’ri kelgan inversion ko’chganlikning chiziqli zichligi bo’lib, uning qiymati generasiya​ning quyi chegarasiga mos kelishini ifodalaydi. l – aktiv modda uzunligi.

     (1.2.8) formulaga asosan l(0) intensivlikdagi yorug’lik l=L qalinlikdagi aktiv moddadan bir marta o’tganda yorug’lik intensivligi eksponensial qonunga muvofiq kuchayadi. Aktiv modda rezonator oralig’ini to’ldiradi. Rezonatorning bir marta to’la tebranishida yorug’lik aktiv modda qalinligini ikki marta o’tadi, formulaning darajasida koeffisiyent 2 paydo bo’ladi:

Rezonator ko’zgularining qaytarish koeffisiyentini hisobga olsak,   (1.6.26) formulani generasiya ostonasiga kura yozish mumkin:

Generasiya ostonasida yorug’lik intensivliklari nisbati birga teng, ya’ni aktiv modda orqali yorug’lik o’tganda intensivligi o’zgarmaydi:

Darajali funksiyadan qutulib, kuchayish koeffisiyentini topamiz:

Bu formula (1.6.23) tenglamaga ekvivalent generasiya ostonasini ifodalaydi. Generasiya ostonasiga erishish, generasiyani kuzatish emas. Generasiyani kuzatish uchun kuchayish koeffisiyenti yo’qotish koeffisiyentidan katta bo’lishi shart va zarur. Generasiya sharti quyidagi tengsizlik bilan aniqlanadi:

G(v)≥γ(v).          
                                  (1.6.30)
Shu tengsizlik bajarilsa, hamisha generasiya mavjud. Agar yo’qotish koeffisiyenti kuchayish koeffisiyengidan katta bo’lsa, generasiya  hyech qachon  kuzatilmaydi.
[image: image46.png]G(v)
) 6w

)





18-rasm. Kuchayish va yo’qotish koeffisiyentlarining chasto-talarga bog’liliq grafigi. G(ν) shakli aynan Lorens gL(v) funksiyasi bilan ifodalan-adi. Generasiyada uchta aksial moda qatnashishi shartli ravishda ko’rsatilgan.

     Kuchayish koeffisiyenti aktiv moddaning spektral chizig’i shakliga g(v, v0) ga proporsional kattalikdir. Koeffisiyent G(v) nurlanish chastotasiga bog’liq, uning shakli esa g(v, v0) funksiyasi bilan aniqlanadi va markaziy nurlanish chastotasi maksimum kuchayishga egadir. Koeffisiyent γ(v) esa barcha nur​lanish chastotalari va barcha aksial moddalar uchun bir xil qiymatga ega. O’sha sababga ko’ra markaziy moda generasiyaga birinchi bo’lib chiqadi.
18-rasmda generasiyaga uchta aksial moda ishtirok etishi shartli ravishda ko’rsatilgan. Genera​siyaga chiqqan 3 modaning kuchayish koeffisiyenti yo’qotish koeffisiyentidan ustun.

     Demak, lazer nurlanishini kuzatish uchun kuchayish koeffisiyenti hamisha yo’qotish koeffisiyentidan katta bo’lishi shart.




17-rasm. Rezonatorning 50 foizi qaytaradigan ko’zgusi  orqali chiqib yo’qoladigan nF fotonlarning va rezonatorda paydo bo’lgan nF fotonlarning sxematik ko’rsatish.














PAGE  
14

_1480504218.unknown

_1480504268.unknown

_1480504300.unknown

_1480504313.unknown

_1482230518.unknown

_1482230682.unknown

_1482231040.unknown

_1480504325.unknown

_1480504329.unknown

_1480504332.unknown

_1480504318.unknown

_1480504307.unknown

_1480504310.unknown

_1480504303.unknown

_1480504292.unknown

_1480504297.unknown

_1480504272.unknown

_1480504254.unknown

_1480504261.unknown

_1480504263.unknown

_1480504257.unknown

_1480504225.unknown

_1480504229.unknown

_1480504221.unknown

_1480503966.unknown

_1480503988.unknown

_1480503996.unknown

_1480503999.unknown

_1480503991.unknown

_1480503980.unknown

_1480503985.unknown

_1480503975.unknown

_1480503669.unknown

_1480503678.unknown

_1480503963.unknown

_1480503672.unknown

_1480503661.unknown

_1480503666.unknown

_1231670256.unknown

_1242470830.unknown

_1231664300.unknown

